text: [{"text_idx": "#000003", "text": "Turkiyaan loltoota isii gara Liibiyaa erguuf kan karoorfatte tahuu beeksiste"}, {"text_idx": "#000005", "text": "Turkiyaa fi Mootummaan Liibiyaa muummicha ministeeraa Fayiz Al-Sarraajiin hogganamu,kanaan dura dhimmoota tikaa fi humna ittisaa irratti waliin hojjachuuf kan walii mallatteessan yoo tahu, Paarlaamaan Turkiyaa wixinee deeggarsaa kana ji\u2019a dabre kan raggaasise tahuun ni beekama."}, {"text_idx": "#000006", "text": "Walii galtee kana hordofuunTurkiyaan lola mootummaa Liibiyaa fi hidhattoota Jeneraal Khaliifaa Haftaar jiddutti geggeeffamaa jiru dhaabsisuuf, biyyoota naannichaa waliin kan hojjattu akka ta\u2019eefi, gaaffiin deeggarsa waraanaa mootummaa Liibiyaa irraa yoo dhihaateef ammoo deeggarsa barbaachisu kan kennitu tahuu ibsaa turte."}, {"text_idx": "#000007", "text": "Haaluma kanaan Turkiyaan humnoota Liibiyaa keessatti wal lolaa jiran jiddutti marii jalqabsiisuuf, biyyoota naannichaa irraa deeggarsa kan barbaadaa jirtu yoo tahu, Prezdaant Erdogaan Arba\u2019aa kaleessaa gara Tuniiziyaa imaluun Prezdaantii biyyattii haaraya filatame Qayiis Sa\u2019id waliin Tuniiz keessatti mari\u2019atanii jiran."}, {"text_idx": "#000008", "text": "Gamtaan waraana NATO bara 2011 Prezdaantii Liibiyaa duraanii Mu\u2019ammar Qaddaafii humnaan aangoo irraa eega fonqolchee booda, Liibiyaan yeroo ammaa mootummaa beekkamtii UN qabu kan magaalaa Triipoolii maandheffatee fi garee miseensota Paarlaamaa magaalaa Tobruk jedhamtu keessa mandheffateen bulaa jirti. Humnoota lamaan gurguddoo Liibiyaa bulchaa jiraniin alattis gareewwan hidhattootaa heddu naannawa adda addaa kan too\u2019atan yoo tahu, qabeenya boba\u2019aa fi buufataalee doonii too\u2019achuudhaaf wal dorggommii godhaniin biyyattiin dirree jeequmsaa taatee jirti."}, {"text_idx": "#000009", "text": "Keessumattuu hidhattoonni \u201cWaraana Biyyoolessa Liibiya\u201djechuun of moggaasan kan Jeneraal Khaliifaa Haftaariin hogganaman, April dabre irraa eegalee magaalaa Tripoolii too\u2019achuuf duula jalqabaniin, hidhattoota mootummaa biyyattii beekkamtii UN qabu deeggaran waliin lola hamaa keessa galanii jiru.\nBiyyoonni gara garaa ammoo faallaa walii dhaabbachuun deeggarsi hidhattootaaf kennaa jiran haala Liibiyaa wal xaxaa kan godhe tahuu odeeyfannoon ni addeessa. Sa\u2019uudii, Emreets, Masri, Raashiyaa fi Faransaay Jeneraal Haftaar kan deeggaraa jiran yoo tahu, Qaxar fi Turkiyaan ammoo mootummaa beekamtii UN qabu deeggaraa jiraatuu gabaasaaleen gara garaa ni mul\u2019isu."}, {"text_idx": "#000017", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]